**Прочетете внимателно казуса. Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за анализ на казус* в Системата Дистанционното Обучение.**

**Казус 7:** Б.В. и Г.В. са възрастна двойка, живеещи сами. Един ден Б.В. оставя съпруга си за малко сам, за да отиде до супермаркета. При завръщането си го намира лежащ на пода, не дишащ и очевидно в състояние на сърдечен арест. Б.В. веднага извиква спешна помощ. Г.В. е хоспитализиран незабавно и включен на изкуствена вентилация. Пациентът остава в безсъзнание и към края на първия месец ЕЕГ показва липса на мозъчни импулси; зениците на Г.В. са били двустранно разширени с липсваща реакция на светлина; реакция на болкови дразнения в областите инервирани от черепно-мозъчните нерви липсвали и е била налице мускулна атония. Лекуващият лекар се среща с близките на Г.В. и им предлага да се изключи вентилацията, тъй като състоянието на практика е необратимо. Семейството обаче не може да възприеме ситуацията и настоява да продължи поддържането на дишането на пациента.